jkorsvik/nowiki_second_scrape_merged huggingface dataset:
Krishna Janmashtami

Krishna Janmashtami (Devanagari कृष्ण जन्माष्टमी Krishna janmāṣṭamī), også kjent under navnene Krishnashtami, Saatam Aatham, Gokulashtami, Ashtami Rohini, Srikrishna Jayanti, Sree Jayanti eller noen ganger bare som Janmashtami, er en årlig feiring av fødselen til den hinduistiske guden Krishna, den åttende avatar av Vishnu.Festivalen feires på den åttende dag (Ashtami) av Krishna Paksha (de mørke fjorten dager) i måneden Shravana (august-september) i den hinduistiske kalenderen. 
Rasa lila, som er dramatiske rekonstruksjoner av livet til Krishna, er en spesiell tradisjon/forestilling i regioner av Mathura og Vrindavan, og regionene i Vaishnavism i Manipur. Mens Rasa lila gjenskaper de flørtende aspekter av Krishnas ungdommelige dager, vil Dahi Handi feire Gudens lekende og rampete side. Den feires ved at lag av unge menn danner menneskelige tårn for å nå en høyt hengende pott av smør og knuse den. Denne tradisjonen, også kjent som uriadi, er en stor begivenhet i Tamil Nadu på Gokulashtami. Krishna Janmashtami festivalen følges av festivalen Nandotsav, men som også feirer anledningen når Nanda Baba distribuert gaver til fellesskapet til ære for fødselen.  


== Referanser ==


== Eksterne lenker ==
(en) Krishna Janmashtami – kategori av bilder, video eller lyd på Commons
Ingeborg Mjør

Ingeborg Mjør (født 28. november 1962 i Bergen, død 27. september 2014) var en norsk barnelitteraturforsker, litteraturkritiker, nynorskforkjemper og førsteamanuensis ved Høgskolen i Bergen.
Mjør ble utdannet førskolelærer på Høgskolen i Bergen (1987), og ble deretter cand.mag. (1993) og cand.philol. (1996) i nordisk ved Universitetet i Bergen. I 2009 tok hun doktorgrad i litteraturvitskap ved Universitetet i Agder, der hun presenterte avhandlingen Høgtlesar, barn, bildebok. Vegar til meining og tekst.
I årene 1987 til 1996 arbeidet hun som avdelingsleder i barnehage i Bergen. Fra 1998 til 2010 var hun lektor ved Universitetet i Stavanger og fra 2010 førsteamanuensis ved lærerutdanningen ved Høgskolen i Bergen.
Mjør var i årene 2000 til 2004 redaktør i Pirion, en kulturavis for barnehage og småskole. Fra 2010 satt hun også i redaksjonen for Barnelitterært forskningstidsskrift. Mjør satt i to underutvalg i Kulturrådet fra 2000 til 2008, og i styret i Norsk barnebokinstitutt fra 2008 til 2014.
Hun skrev barnebokkritikk for Bergens Tidende og Dag og Tid.
Hun var sterkt engasjert i målsaken, og hadde en rekke tillitsverv i Noregs Mållag: Hun var fylkesleder i Hordaland, leder i Stavanger Mållag og nestledar i mållaget sentralt.


== Bibliografi ==
Barnelitteratur : sjangrar og teksttypar, sammen med Tone Birkeland og Gunvor Risa, Cappelen (2000, ny utgave 2006)
Møte mellom ord og bilde, red. med Nina Goga (2001)
Kulturbarnehagen, red. (2002)


== Kilder ==
Marit Aakre Tennø: «Ingeborg Mjør til minne», side 30, Norsk Tidend nr. 5 2014


== Eksterne lenker ==
Om Mjør på allkunne.no
Nekrolog på Norsk barnebokinstitutts nettsider
Promecheilidae

Promecheilidae er en artsfattig familie av biller som bare lever på den sørlige halvkulen. De ligner på skyggebiller (Tenebrionidae), og lever av planter og dødt materiale. Et par arter som lever på Sør-Georgia er blant verdens sørligste biller. Det er beskrevet i underkant av 30 arter.


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien heteromerer, Tenebrionoidea
Familien Promecheilidae Lacordaire, 1859
Slekten Chanopterus – 3 arter
Chanopterus paradoxus Boheman, 1858
Slekten Darwiniella Enderlein, 1912
Darwiniella amaroides Enderlein, 1912
Slekten Hydromedion Waterhouse, 1875  – 9 arter, bl.a.
Hydromedion sparsatum  – finnes på Sør-Georgia
Slekten Melytra Pascoe, 1869
Melytra ovata Pascoe, 1869
Slekten Parahelops Waterhouse, 1875  – 10 arter
Slekten Perimylops Müller, 1884
Perimylops antarcticus Müller, 1884  – Sør-Georgia
Slekten Promecheilus Solier, 1851
Slekten Sirrhas Champion, 1893
Sirrhas limbatus Champion, 1893
Sirrhas variegatus Lawrence, 1994


== Eksterne lenker ==
(en) Promecheilidae – oversikt og omtale av artene i WORMS-databasen 
(en) Promecheilidae i Global Biodiversity Information Facility 
(en) Promecheilidae hos NCBI 
Promecheilidae – detaljert informasjon på Wikispecies
Åse Ryan

Åse Irene Ryan (født 11. juli 1923 i Langfjordbotn i Alta, død januar 2018) var en norsk tekstilkunstner og forfatter. I 2008 ble hun tildelt Finnmark fylkes kulturpris for sitt arbeid med tekstilkunst og utsmykkinger.


== Tekstilkunst ==
Åse Ryan hadde utsmykningsoppdrag over hele landet. Særlig fikk hun flere oppdrag fra menigheter knyttet til Frikirken.


=== Altertavle i Moss Frikirke (1987) ===
I 1987 ferdigstilte Ryan en stor billedvev som var bestilt til den nye frikirken i Moss. I den forbindelse inviterte hun til utstilling i sitt eget hjem i Alta, hvor hun også viste andre verk. Altaposten omtalte dette slik:Åse Ryan har avsluttet enda et kirketeppe. Billedveversken fra Alta er etterhvert representert med arbeider i mange kristne forssamlingshus, både i sør og nord. De lysende, varme fargene, og det «halvnaturalistisk» billedspråk med glad og lettforståelig symbolikk har tydeligvis publikumsappell. Man kan si at redskapene hennes er garn og barnetro.


== Bibliografi ==
2007: Det kommer en dag : et stykke Finnmarkshistorie – Cassiopeia
2016: Livets tonefølge : barndomsminner fra Langfjordbotn - Cassiopeia


== Referanser ==
Tore Mathisen Grøtte

Tore Grøtte er en norsk festivalsjef. Han er kjent for å ha startet musikkfestivalen Aronnesrocken i 1996. Han ble tildelt Finnmark fylkes kulturpris for sitt arbeid for å løfte ungdomskultur gjennom festvalen.


== Referanser ==
Karl Østvold

Karl Østvold (født 29. september 1898, død 29. mars 1965 i Ringsaker) var en norsk lokalpolitiker som representerte Arbeiderpartiet. Han var ordfører i Ringsaker fra 1932 til 1964. Han kom inn i herredsstyret i Ringsaker i 1927, og tok over som ordfører da Karsten Fonstad måtte på Stortinget. Østvold satt på det tidspunktet ikke i formannskapet Etter nyordningen i januar 1941 trakk Østvold seg som ordfører. På slutten av krigen mente han at han var ettersøkt, og skulle egentlig reise til Sverige, men endte opp i Lismarka. Folk trodde derimot han var i Sverige.


== Referanser ==
Anne Margrethe Krogh

Anne Margrethe «Molle» Krogh (født 18. august 1942) er en norsk ridelærer. Hun ble tildelt Finnmark fylkes kulturpris i 2005 «for sitt utrettelige arbeid med hest og riding».Krogh kom fra Oslo til Tana i 1972, og har siden bidratt med opplæring i ridning og hestestell for barn og unge. Hun har arrangert årlige rideleirer, og drevet leirskole og aktivitetstilbud i Levajok, midt i Tanadalen, mellom Karasjok og Tana Bru. Hennes virke har vært inspirasjonen til etableringen av flere rideklubber i Finnmark. Krogh har ridelærerutdannelse fra Starum i 1979, og har senere tatt handikaplederkurs er også godkjent som ekstriørdommer for hest.


== Referanser ==
Universitetet i Aix-en-Provence

Universitetet i Aix-en-Provence  ble etablert i 1409 og var fra starten ledende i utviklingen av skrevne rettskilder i Frankrike. I utgangspunktet ble det undervist i religion og rettsvitenskap, senere på 1500-tallet kom andre vitenskaper til, men rettsvitenskap har alltid vært universitetets kjernevirksomhet. Mange fremtredende norske jurister har hatt studieopphold ved universitetet gjennom årene, derunder Peter Lødrup og Arvid Frihagen. Universitetet er fra 1968 en del av Université d'Aix-Marseille. Universitetet har nå ca 70.000 studenter, derunder ca 10.000 utenlandske studenter fra 128 land.


== Referanser ==
Ingunn Sørbø

Ingunn Sørbø (født 20. april 1960) er en norsk svømmetrener. Hun ble tildelt Finnmark fylkes kulturpris i 2000, for «mange års engasjement for svømmeklubbens barn og unge».


== Referanser ==
Liste over ordførere i Romedal

Liste over ordførere i Romedal kommune i Hedmark. Romedal ble slått sammen med Stange i 1964.


== Ordførere ==

Nils Christoffersen Gaustad (1837-1838)
H. Wegener (1839-1842)
Christen Larsen Arneberg (1843)
Lars Christian Sandberg (1843-1844)
Anton Hansen Horne (1844-1845)
V.F. Krog (1845-1847)
Christen Larsen Arneberg (1847-1849)
Gulbrand Øvergaard (1851)
Anton Hansen Horne (1854)
S.H. Ræder (1855-1859)
Kjel Sande (1859-1860)
L.G. Bryhn (1861-1863)
Jens Øvergård (1863–1867)
Lars Arneberg (1867-1871)
Hans Antonsen Horne (1871-1873)
N. Hals (1873-1875)
O.A. Bryhni (1875-1877)
Lars Arneberg (1877-1879)
L.G. Bryhn (1879-1882)
O. Pedersen (1882-1883)
Johan A. Horn (1883-1891)
Lars Busvold (1891-1893)
Kr. Horn (1893-1897)
Olaf Bryhn (1897-1898)
Anton Julius Tøsti (1899-1916)
L. Julseth (1917-1919)
O. J. Maagaard (1920-1922)
L. Julseth (1923-1928)
Alfred Johnsen, Arbeiderpartiet (1929-1931)
Karl Petersen, Ap (1932-1948)
G. O. Bahus (1941-1941)
Arne Stramrud, NS (1941-1944)
Ole J. Lie, NS (1944-1945)
Jens K. Nybruket, Ap (1948-1964)


== Referanser ==
Fossile steinfluer

Fossile steinfluer (Plecoptera) er en gruppe av insekter som viser at denne ordenen har en lang historie.


== Utseende ==
De fossile artene skilte seg generelt ikke mye fra de nålevende steinfluene. Slanke, gule, brunlige eller mørke inseketer med lange, trådformede antenner. Hodet har nokså små fasettøyne, bitende munndeler (ofte noe reduserte hos de voksne) og tre punktøyne i pannen. Thorax er langstrakt, med tydelig ryggplater på alle tre deler. To par membranøse vinger med tydelig årenett (av og til reduserte), bakvingen har en stor, tynn anallobe og er derfor mye bredere enn forvingen. Beina er nokså lange. Bakkroppen er sylindrisk med to mer eller mindre forlengede haletråder (cerci). De vannlevende nymfene ligner de voksne bortsett fra at de mangler utviklede vinger og kjønnsorganer.


== Levevis ==
Etter alt å dømme hadde de fossile artene lignende levevis som de nålevende, det vil si at nymfene levde i kaldt, oksygenrikt, gjerne rennende ferskvann, de voksne var kortlivede insekter som gjerne ikke tok mat til seg.


== Fossiler ==
Gruppen er først kjent fra karbon. Steinfluer er ikke en spesielt artsrik gruppe mellom fossilene, trolig har klimaet i lange perioder vært for varmt til at denne gruppen har trivdes noe særlig.


== Systematisk inndeling ==

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Neoptera
Ordenen steinfluer, Plecoptera Latreille, 1802
Underordenen Nemourina
Overfamilien Nemouroidea Newman, 1853 - kjent fra midtre jura til nåtid
Familien Capniidae Klapalek, 1905
Familien Nemouridae Newman, 1853
Familien Pronemouridae Liu, Sinitshenkova & Ren, 2011
Familien Baleyopterygidae Sinitshenkova, 1985
Familien Leuctridae Klapalek, 1905
Familien Notonemouridae Ricker, 1973
Familien Oecanthoperlidae Storozhenko, 1988
Familien Palaeonemouridae Sinitshenkova, 1987
Familien Perlariopseidae Sinitshenkova, 1985
Familien Taeniopterygidae Klapalek, 1905
Underordenen Perlina Latreille, 1802
Gruppe Gripopterygomorpha Enderlein, 1909
Familien Eustheniidae Tillyard, 1921
Familien Euxenoperlidae Riek, 1976
Familien Gripopterygidae Enderlein, 1909
Familien Siberioperlidae Sinitshenkova, 1983
Gruppe Perlomorpha Latreille, 1802
Familien Chloroperlidae Okamoto, 1912
Familien Mesoleuctridae Sinitshenkova, 1982
Familien Palaeoperlidae Sharov, 1961
Familien Perlidae Latreille, 1802
Familien Perlodidae Klapalek, 1912
Familien Platyperlidae Sinitshenkova, 1982
Familien Tshekardoperlidae Sinitshenkova, 1987
Familien Pteronarcyidae Newman, 1853
Underordenen Perlopseina Martynov, 1940
Familien Perlopseidae Martynov, 1940
Familien Perlapsocidae Pinto & Piñeiro, 2000 - usikker plassering
Slekten Afroperla van Dijk & Geertsema, 2004
Slekten Capitiperla Lin, 1992
Slekten Fluminiperla Lin, 1980
Slekten Kaptsheranga Sinitshenkova, 1985
Slekten Marciperla Lin, 1986


== Litteratur ==
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
Artikkelen har ingen egenskaper for arter i Wikidata
Flekket kjempeflygeekorn

Flekket kjempeflygeekorn (Petaurista elegans) er et ekorn som har sin utbredelse i Sør- og Sørøst-Asia. Den kan glidefly avstander på over 400 meter – tre ganger så langt som høyden den mister under flukten. Den veier mellom 0,5 og 2,0 kg, lengden er 30–45 cm og halen 32–61 cm. I motsetning til de fleste ekorn er denne arten nattaktiv. Den kommer ut fra bolet i et hult tre om natta for å finne bartrefrø, nøtter, frukt, blader, skudd og knopper. Pelsen er vanligvis gulbrun til rødbrun på ryggen,med svarte ringer rundt de store, lysfølsomme «nattsyn»-øynene og de hårløse ørene.


== Referanser ==


== Eksterne lenker ==
(en) Petaurista elegans – kategori av bilder, video eller lyd på Commons 
(en) Flekket kjempeflygeekorn i Encyclopedia of Life 
(en) Flekket kjempeflygeekorn i Global Biodiversity Information Facility 
(en) Flekket kjempeflygeekorn hos ITIS 
(en) Flekket kjempeflygeekorn hos NCBI 
(en) Kategori:Petaurista elegans – bilder, video eller lyd på Wikimedia Commons 
Petaurista elegans – detaljert informasjon på Wikispecies
Chresmododea

Chresmododea er en utdødd insektgruppe.


== Utseende ==
Ganske store, slanke insekter med korte, tykke antenner og store fasettøyne. Beina var svært lange, et unikt trekk var at føttene (tarsene) var svepeformede og kunne bestå av opptil 40 ledd - hos moderne insekter er det meget uvanlig med mer enn fem. Hunnene hadde to par membranøse vinger, der forvingene var smale og bakvingene brede, og et langt eggleggingsrør.


== Levevis ==
Disse insektene har mange likhetstrekk med den nålevende gruppen vannløpere (Gerridae), og man tror de hadde et lignende levesett, som rovdyr eller åtseletere som løp på vannoverflaten.


== Fossiler ==
Chresmododea er kjent fra fossiler fra jura og kritt. Ordenen er kanskje en av få insektgrupper som døde ut i masseutdøingen som avsluttet kritt-tiden for 65 millioner år siden.


== Systematisk inndeling ==

Den systematiske plasseringen er noe usikker. Muligens bør de regnes som søstergruppen til spøkelsesinsektene (Phasmatodea).

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Neoptera
Orthopteroidea
Ordenen Chresmododea Martynov, 1928
Familien Chresmodidae Haase, 1890
Slekten Chresmoda Germar, 1839 - ni arter
Slekten Jurachresmoda Zhang, Ren & Shih, 2008 - to arter
Slekten Prochresmoda Sharov, 1968 - fire arter
Slekten Sinochresmoda Zhang, Ren & Shih, 2008 - én art


== Litteratur ==
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
(en) Chresmododea hos Fossilworks
Even Larsen Glestad

Even Larsen Glestad (født 5. juli 1828 i Veldre, død 12. oktober 1902) var en norsk politiker. Han satt på Stortinget fra 1880 til 1900 hvor han representerte Hedemarkens amt. Han representerte Venstre da parlamentarismen ble innført. Han var president i Lagtinget fra 1891 til 1900.Glestad satt i herredsstyret i Ringsaker fra 1857 til 1869 og fra 1877 til 1883. Han var kommunens ordfører fra 1877 til 1883.Glestad jobbet som lærer, handelsbetjent, regnskapsfører og gårdbruker.


== Referanser ==


== Litteratur ==
Lindstøl, Tallak (1857-1925) (1914). Stortinget og statsraadet: 1814-1914. Kristiania: Steen'ske bogtrykkeri. s. 291.  [Tilgang for alle / Digital utgave på Bokhylla.no ved Nasjonalbiblioteket]


== Eksterne lenker ==
(no) Even Larsen Glestad hos Norsk senter for forskningsdata
Fossile Zoraptera

Fossile jordlus (Zoraptera) er en gruppe av insekter som omfatter bare noen få, kjente arter.


== Utseende ==
De fossile artene skilte seg generelt ikke mye fra de nålevende jordlusene. Små insekter (mindre enn 3 millimeter) med to par vinger, bitende munndeler, trådformede antenner. Føttene består av bare to ledd.


== Levevis ==
Jordlus finnes ofte mange sammen.


== Fossiler ==
Jordlusene er små insekter, som fossiler er de bare kjent fra rav. Fossiler er kjent tilbake til kritt, gruppen er sannsynligvis eldre enn dette, men det er funnet svært lite eldre fossilbærende rav. Gruppen er kjent fra rav fra  Den dominikanske republikk, Burma, Etiopia og Jordan.


== Systematisk inndeling ==
Det er bare beskrevet ni fossile arter.

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Neoptera
Ordenen jordlus, Zoraptera Silvestri, 1913
Familien Zorotypidae Silvestri, 1913
Slekten Xenozorotypus Engel & Grimaldi, 2002 - én art fra kritt, Burma
Slekten Zorotypus Silvestri, 1913 - åtte fossile arter


== Litteratur ==
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
Artikkelen har ingen egenskaper for arter i Wikidata
Liv Storstein

Liv Jorunn Storstein (født 15. mars 1938 i Skånland, død 11. august 1996) var en norsk professor i medisin som var ekspert på kjønnsforskjeller i hjerte- og karsykdommer.
Kjønnsforskjeller i medisinen og da også innen hjerteforskning, er ofte lite undersøkt og normalverdier baserer seg oftest på data fra menn. Dette kan føre til feiltolkninger når det gjelder kvinner

Hun ble autorisert cand.med. i 1965 etter studier i Basel og Düsseldorf, og gikk i gang med forskning på samme felt som sin far, hjertespesialisten Ole Storstein, og autorisert som lege i 1967. Sin dr.med. mottok hun i 1977 på en avhandling om bruken av digitalis (revebjelle) som hjertemedisin, et tema også faren hadde forsket på.
Fra 1982 til 1985 satt hun som første kvinnelige leder (generalsekretær) i Nasjonalforeningen for folkehelsen, opprettet i 1910 som  Den norske Nationalforening mot Tuberkulosen. Senere var hun i dets landsstyre, foruten i styret for Rådet for tuberkulose.  
Etter å ha vært førsteamanuensis siden 1980 ble hun i 1984 dosent II og i 1989 utnevnt til professor II i farmakologisk kardiologi ved Universitetet i Oslo. Samtidig ble hun første leder for International Cardiological Institute for Therapeutic Research (ICIT), finansiert av utenlandske firma.  I programmet «I kunnskapens tre» på NRK med Fritz Nilsen fremkom det i 1993 at hun skulle ta til som leder for Leger mot atomvåpen sitt arbeide i det krigsrammede Bosnia.Hun var datter   av medisinprofessor Ole Storstein (1909–98) fra Sunnfjord og Ragnhild Langva (1916–) fra Ålesund. Liv var fra 1974 til 1992 gift med professor i klassisk filologi Knut Kleve (født 1926) som fra 1974 var professor i Oslo han også.


== Referanser ==
Eirik Haugan

Eirik Haugan (født 27. august 1997) og er en norsk fotballspiller som spiller for Molde.


== Karriere ==
Haugan kom til Marseille fra Molde Fotballklubb, hvor han var regnet som et stort talent.
Som femåring begynte han på miniputtlaget i Molde og gikk gradene oppover derfra. Han startet som midtbanespiller, men ble siden omskolert til midtstopper. Eirik spilte deretter fast på Molde 2.
Han fikk sitt gjennombrudd da han fylte 16 år da han fikk proffkontrakt med Molde og blei også tatt ut på aldersbestemt landslag. Sommeren 2014 fikk han tilbud av Olympique de Marseille om å komme på prøvespill etter at de hadde sett han spille for landslaget. Han reiste nedover og var der i to uker. Høsten 2014 ble han tatt opp i A-lagstallen til Molde og trente fast med A-laget. Han ble 23. november 2014 belønnet med gull i NM i fotball for menn 2014 da Molde slo Odds Ballklubb på Ullevål 2–0, men uten at han fikk spille noen kamper i sluttspillet. Han fikk tildelt sin vinnermedalje på grunnlag av sine to kamper i første og andre runde mot henholdsvis SK Træff (0–2) og Surnadal IL (0–9).
Den 28. august 2015 ble Haugan meldt klar for den franske klubben Olympique de Marseille, hvor han skrev under på en treårskontrakt.Kontrakten med Olympique de Marseille ble imidlertid terminert 1,5 år før tiden, men Haugan signerte 12. mai 2017 ny kontrakt med 2. divisjonsklubben IL Hødd.


== Meritter ==
MoldeNM i fotball for menn (1): 2014


== Referanser ==


== Eksterne lenker ==
(en) Eirik Haugan – Transfermarkt 
(en) Eirik Haugan – Soccerbase.com 
(en) Eirik Haugan – FootballDatabase.eu 
(en) Eirik Haugan – Soccerway 
(en) Eirik Haugan – FBref 
(es) Eirik Haugan – as.com 
Spillerprofil hos Altomfotball.no
På prøvespill i fransk stoklubb
Eirik Haugans profil på Olympique de Marseilles hjemmesider
Mohammad Hossein Behjat-Tabrizi

Mohammad Hossein Behjat-Tabrizi (aserbajdsjansk: Məhəmmədhüseyn Behcət Təbrizi eller Şəhriyar, persisk: سید محمدحسین بهجت تبریزی - født 1906 i Tabriz, død 18. september 1988 i Teheran i Iran), kjent som Shahriar, var en iransk-aserbajdsjansk poet som skrev på aserbajdsjansk-tyrkisk og persisk.
I 1921 flyttet Shahriar fra Tabriz til Teheran, hvor han påbegynte studier ved Dar ol-Funum. Han dro til Nishapur etter å ha blitt tvunget på flukt av sjahregimet, og før han fikk sin doctor medicinae avsluttet han studiene og dro han til Khorasan. I 1935 dro han tilbake til Teheran og begynte å arbeide i Keshavarzibanken.
Shahriar ga ut sin første diktbok i 1929. I 1954 ga han ut verket «Heydar Babaya salam», som har blitt oversatt til over 30 språk. Av andre bøker har han gitt ut «Hazyan-e Del», «Mumiyai» og «Takht-e Jamshid».
Mohammad Hossein Behjat-Tabrizi døde av en lungesykdom på Mehr-sykehuset i Teheran, og ble gravlagt i «Poetenes gravkammer» i Tabriz. Hans dødsdag, 18. september, markeres som «Irans nasjonaldag for persisk litteratur og poesi».


== Referanser ==
Misty Rowe

Misty Rowe (født 1. juni 1952) er en amerikansk skuespillerinne og dramatiker. Hun er best kjent for å ha spilt i varieteserien Hee Haw i 19 år. 


== Barndom ==
Rowe ble født i San Gabriel i California. Hun har norsk og cherokee opphav. Rowe klarte å overkomme en talefeil etter å ha deltatt i teaterstykker på videregående. Hun flyttet fra hjembyen Glendora til Los Angeles kort tid etter å ha blitt uteksaminert som 17-åring, for å satse på en skuespillerkarriere.


== Karriere ==
Rowe deltok i missekonkurranser for å tjene penger til dramatimer. I 1972 ble hun med i varieteserien Hee Haw, og deltok i denne i 19 år. Rowe spilte i spinoffserien Hee Haw Honeys som varte i én sesong fra 1978 til 1979. Hun hadde sin filmdebut med hovedrollen i exploitationfilmen The Hitchhikers (1972), der hun spilte en ungjente som har rømt hjemmefra og ender opp i en kult. Rowe spilte gjesteroller i TV-serier som Love, American Style og The Doris Day Show, og fra 1974 til 1975 hadde hun en gjentagende gjesterolle som Wendy i situasjonskomedien Happy Days. 
Rowe spilte jomfru Marian i Mel Brooks' When Things Were Rotten, som var en parodi på legenden om Robin Hood. TV-serien ble sendt på ABC i 1975, men varte bare i 13 episoder. Rowe spilte hovedrollen som Marilyn Monroe i den biografiske filmen Goodbye, Norma Jean (1976). Hun aksepterte også et tilbud om å posere for Playboy. Rowe var avbildet i november 1976-utgaven av magasinet. Utover 1970-tallet og på 1980-tallet spilte hun i filmer som SST: Death Flight (1977), Hjelp, vi filmer! (1978), Bare ring - mord ingen hindring (1980), Delta-gjengen på klassefest (1982) og Klin kokos II (1984), samt hadde gjesteroller i TV-serier som Kjærlighetsskipet, Airwolf, Fantasy Island, MacGyver, Joe's World, Kojak og Young Maverick.
Rowe har også vært aktiv innen teater. Hun både skrev og spilte hovedrollen i Just Another Blonde, og har også spilt i blant annet Li'l Abner, Damn Yankees, Pump Boys and Dinettes og Lovers and Other Strangers. I 1999 spilte hun den den ene hovedrollen i Always...Patsy Cline. Rowe både skrev, regisserte og spilte i Fan Dance: The Legend of Sally Rand i 2010.


== Privatliv ==
Rowe giftet seg med skuespilleren James DePaiva, den gang kjent som Max Holden i såpeoperaen One Life to Live, i 1986. Datteren deres, Dreama Marie, ble født 2. juli 1992. Ekteparet ble skilt i 1995.


== Referanser ==


== Eksterne lenker ==
(en) Offisielt nettsted 
(en) Misty Rowe på Internet Movie Database 
(fr) Misty Rowe på Allociné 
(en) Misty Rowe på AllMovie 
(en) Misty Rowe hos Rotten Tomatoes 
(en) Misty Rowe hos The Movie Database
Shahriar

Shahriar kan vise til: 

Shahriar (fylke), et fylke i provinsen Teheran i Iran
Shahriar (by), en by i fylket Shahriar i Iran
Mohammad Hossein Behjat-Tabrizi, en poet